RS9 OFF 

független színházi fesztivál
Im memoriam Dobay Dezső
PÁLYÁZATI FELHÍVÁS

A 25 éves RS9 Színház pályázatot hirdet az RS9 OFF független színházi fesztiválon való részvételre. A fesztivál célja egy olyan háromnapos színházi szemle létrehozása 2015. október 9., péntek és 11., vasárnap között, melynek keretében független társulatok mutatkozhatnak be, kaphatnak fellépési lehetőséget, illetve részesülhetnek díjazásban összesen 500.000 forint értékben. 

Elsősorban színházi intézményektől független, önálló társulatok, színházi műhelyek, alkotócsoportok jelentkezését várjuk olyan egyfelvonásos produkciókkal, melyeknek hossza maximum 80 perc. Műfaji és tartalmi megkötés nincs. 

Jelentkezni a darab leírásával, az alkotók önéletrajzával, a produkció létrehozásához szükséges technikai leírással, az előadásról készített felvétellel, illetve a produkció szerzői jogi tisztázottságát igazoló dokumentum csatolásával lehet az rs9off@gmail.com e-mail címen, illetve a 1075 Rumbach S. u. 9-es postacímen. 

A nevezési díj: 5000 Ft melyet a pályázónak a pályázat benyújtásával egyidejűleg kell befizetnie a szervező Astoria Színházi Egyesület számlájára (OTP 11705008-20117689). A pályázónak a beküldendő pályázathoz csatolnia kell a befizetést igazoló bizonylatot is (megjelölve rajta produkció vagy a társulat nevét): rózsaszín csekken történő befizetés esetén a pályázónál maradt szelvény másolatát, átutalási megbízás esetén az utalási megbízás másolatát, elektronikus utalás esetén a tranzakció végrehajtásáról szóló visszaigazolást. Több pályázat együttes benyújtása esetén a nevezési díjat pályázatonként külön-külön kérjük megfizetni. A nevezési díj a pályázat eredményétől függetlenül nem kerül visszafizetésre. 

A pályázatokat az RS9 színház vezetősége bírálja el, a fesztiválon a díjakról öt fős szakmai zsűri dönt.
Díjak:
I. díj 200.000 Ft

II. díj 150.000 Ft

III. díj 100.000 Ft

Közönségdíj: 50.000 Ft

Minden díjazott fellépési lehetőséget kap az RS9 Színház 2015/2016-os évadában. 

Beküldési határidő: 2015. július 31. 

A pályázati felhívás a honlapunkon is olvasható. 

